C-reaktivni protein
C-reaktivni protein (CRP) jest protein koji je kod ljudi kodiran genom sa hromosoma 1. To je prstenasti (prstenoliki) pentamerni protein koji se nalazi u krvnoj plazmi, čije koncentracije u cirkulaciji rastu kao odgovor na upale. To je protein akutne faze jetrenog porijekla koji se povećava nakon lučenja interleukina-6 makrofaga i T-ćelija. Njegova fiziološka uloga je da se veže za lizofosfatidilholin eksprimiran na površini mrtvih ili umirućih ćelija (i nekih vrsta bakterija), kako bi se aktivirao sistem komplementa preko C1q. CRP se sintetiše pomoću jetre kao odgovor na faktore koji oslobađaju makrofagii i masne ćelije (adipociti). Član je pentraksinske porodice proteina. Nije povezan sa C-peptidom (insulin) ili proteinom C (koagulacija krvi). C-reaktivni protein je bio prvi receptor prepoznavanja uzoraka (PRR) koji je identificiran.